"อภิสิทธิ์" ลั่น พร้อมเดินหน้าแก้ปัญหามาบตาพุด
&nbsp;"อภิสิทธิ์"ยัน รบ.พร้อมจะเดินหน้าโครงการในเขตมาบตาพุด หวังเดินหน้าต่อได้ภายใน 6 เดือน &nbsp;
16 ม.ค. 2553

"อภิสิทธิ์"ยัน รบ.พร้อมจะเดินหน้าโครงการในเขตมาบตาพุด หวังเดินหน้าต่อได้ภายใน 6 เดือน  
นายอภิสิทธิ์ เวชชาชีวะ นายกรัฐมนตรี กล่าวถึงปัญหาในโครงการต่างๆ ในนิคมอุตสาหกรรมมาบตาพุด ว่า ขณะนี้ได้ตั้งศูนย์บริการนักลงทุนจุดเดียว หรือ OSOS เพื่อให้คำปรึกษาแก่นักลงทุนที่ประสบปัญหา ซึ่งรัฐบาลพร้อมจะเดินหน้าโครงการในเขตมาบตาพุด โดยจะไล่แก้ปัญหาไปทีละขั้นตอน พร้อมทั้งมีการเยียวยาให้กับผู้ที่เกี่ยวข้อง โดยนายกรัฐมนตรี เปิดเผยว่า ในการประชุมคณะรัฐมนตรีวันอังคารนี้ (19 ม.ค.) จะมีการเสนอแต่งตั้งคณะกรรมการประสานงานการให้ความเห็นขององค์กรอิสระ โดยมีกรรมการจากฐานของคณะกรรมการ 4 ฝ่าย ศึกษาแนวทางแก้ไขปัญหามาบตาพุด ซึ่งจะยังคงให้นายอานันท์ ปันยารชุน เป็นประธานในชุดนี้ด้วย        ส่วนกรณีที่สถาบันการเงินประเทศญี่ปุ่นจะขอเข้าพบนั้น เป็นเรื่องที่ดี เพราะต้องการทำความเข้าใจว่ารัฐบาลไม่มีนโยบายไม่ต้องการรับการลงทุน เพียงแต่ถึงเวลาแล้วที่ประเทศไทยจะต้องกวดขันในเรื่องการดูแลสภาพแวดล้อมมากยิ่งขึ้น        อย่างไรก็ตาม นายกรัฐมนตรีย้ำว่าจะเร่งสร้างความเข้าใจและความมั่นใจให้กับนักลงทุน โดยหวังว่าโครงการในมาบตาพุดจะเดินหน้าต่อไปได้ภายใน 6 เดือน